Jacob Lund

Jacob Lund (født 24. september 1952) er en norsk finansmann som var sponsorsjef i DNB-konsernet fra 1992 til 2012. 

Lund er cand.philol fra Universitetet i Bergen, med hovedfag i historie. Han jobbet som lektor på Marikollen skole i Bergen frem til 1984. Deretter var han informasjonssjef for Bergen Lysverker (1984–1992).

For sin innsats som sponsorsjef for DNB, inkludert merkevarene Postbanken, Vital, Cresco og Nordlandsbanken, ble han første mottaker av «Sponsor,- og Eventforeningens Ærespris», og han vant førstepris for beste kultursponsorat i Europa med DNBs sponsing av Ibsenåret 2006. I 2010 ble han kåret til norsk idretts niende mektigste person av Sportsanalyse.no.

Han startet i 2012 eget consultingselskap innen sponsorarbeid, markedsføring og merkevarebygging.

Referanser 

Norske finansfolk
Norske lektorer
Personer fra Bergen kommune